બેટ-દ્વારકાધીશ મંદિરના વહીવટ અંગે અનેક વિવાદો ચાલી રહ્યાં છે, ત્યારે એક અતિ મહત્ત્વની બાબત બહાર આવી છે. લગભગ પચાસ વર્ષથી કોઈપણ પ્રકારના કારણ વગર ભગવાન દ્વારકાધીશજીને ધરાવાતા હીરા જડીત ઝવેરાતો અને સુવર્ણના અલંકારો અમદાવાદમાં લોકરમાં રાખવામાં આવ્યાં છે. વરસો પૂર્વે રાખવામાં આવેલ આ આ આભુષણો અંગે રાજીનામું આપનાર વજુભાઈ પાબારીએ એક દાયકા પૂર્વે આ કિંમતી દાગીનાઓ સ્થાનિક તિજોરીમાં લઈ આવવા માટે ઠરાવ પણ કર્યો હતો. પરંતુ આ ઠરાવ માત્ર કાગળ પર જ રહી ગયો છે. ત્રણ માસ પહેલાં બેટ-દ્વારકામાં બેઠક મળી ત્યારે પણ ટ્રસ્ટીઓ આ મુદ્દો ચર્ચામાં આવ્યો હતો પણ કોઈ નિર્ણય પર આવ્યો ન હતો. બીજી તરફ વરસો પૂર્વે અમદાવાદમાં રાખી દેવાયેલા દાગીનાના લાંબા સમય બાદ અન્યને તો ઠીક, પણ ટ્રસ્ટીઓએ પણ દર્શન પણ કર્યા નથી, ત્યારે સવાલ એ છે કે ખરેખર દાગીના લોકર માં જ છે કે કેમ ? આવા ગંભીર આક્ષેપો પણ અમદાવાદના ટ્રસ્ટીઓ સામે થઈ રહ્યા છે. ત્યારે જામનગર અને દ્વારકા જીલ્લાના ત્રણ આગેવાનોના રાજીનામાંને લઈને ભગવાનના અભુષણો સામે સવાલો ઉભા થયા છે. ભગવાન દ્વારકાધીસ સાથે સંકળાયેલા મંદિરના આ ટ્રસ્ટમાં સબ સમુંસુતરું નથી એમ જરૂર લાગે જ છે. સાથે સાથે અમદાવાદ્દના ટ્રસ્ટીઓ સામે પણ ગંભીર આક્ષેપો થઇ રહ્યા છે. આ બાબતે ટ્રસ્ટી મંડળે હાલ જ ખુલાસો કરવો જોઈએ નહિતર ટ્રસ્ટી મંડળ પર રહેલી ભાવિકોની શ્રધ્ધા તૂટતા વાર નહિ લાગે.